Lili Marleen
Lili Marleen zo ur ganaouenn alamanek brudet e-pad an Eil brezel-bed. Kanet eo bet e meur a yezh all, e galleg ha saozneg ivez dreist-holl.
Savet eo ar ganaouenn diwar ur varzhoneg gant Hans Leip e 1915. Kentañ ma voe kanet a voe gant ar ganerez Lale Andersen en 1938.
Un doare brezhonek a voe savet gant Jakez Konan.

Ar varzhoneg 
Hans Leip en doa skrivet Lied eines jungen Wachpostens (« Kan ur gedour yaouank ») e Berlin e-pad ar Brezel-bed kentañ, a-raok mont d'an talbenn rus e miz Ebrel 1915.

Sot-pitilh e oa Leip gant div blac'h yaouank. Lili, nizez e berc'hennez, ha Marleen, klañvdiourez, ha gant an div en deus graet unan. Er c'hazarn ma ranke chom, abalamour n'oa ket bet sentus, edo o valañ soñjoù du en ur vonedonea evel ur gedour. War e wele-kamp neuze en doa skrivet ar gwerzennoù kentañ.

Met un doare all zo d'an istor. Hervez doare e oa Hans Leip e karantez gant Lilly Freud (1888-1970), merc'h da Marie Freud, c'hoar da Sigmund Freud. Anzavet en deus Hans Leip en doa anavezet Lilly Freud a oa dimezet e 1917 d'an aktor ha leurenner Arnold Marlé.

Doare orin alamanek ha troidigezh vrezhonek Jakez Konan

Levrlennadur 
 Andersen, Lale (1981). Leben mit einem Lied. München ISBN 3-423-01003-7
 Leibovitz, Liel and Miller, Matthew (2008). Lili Marlene: The Soldiers' Song of World War II. New York, NY: Norton. ISBN 978-0-393-06584-8
 Rose, Rosa Sala (2008/2010). Lili Marleen - Canción de amor y muerte/Geschichte eines Liedes von der Liebe und vom Tod ISBN 978-3-423-24801-3 
 Schultze, Norbert (1995). Mit dir, Lili Marleen. ISBN 3-254-00206-7
 Wilson, Patrick Maitland (2002). Where the Nazis Came. ISBN 1-904244-23-

Pennad kar 
 Lili Marleen (film)

Liammoù diavaez 
 Lec'hienn ofisiel Lili Marleen
 Lili Marleen kanet gant Lale Andersen war Internet Archive
 Lili Marleen e brezhoneg

Kanaouennoù alamanek
Kanaouennoù 1938